Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 75

1. ESSZÉ Az esszé célja, hogy lemérje a jelölt képességét, az etikai problémák, szituációk többszempontú megértésére, a tett vagy mulasztás egyéni és társadalmi következményeinek elemzésére. A tanuló képes legyen a sajátjától eltérõ nézetek tárgyszerû bemutatására, az elvi és elméleti problémák gyakorlati alkalmazására. Az adott téma kapcsán jelenjen meg személyes meggyõzõdése anélkül, hogy másokat bántana. A jelölt itt mutathatja be azt is, hogy a szûkebb értelemben vett szakmai ismereteken túl mennyire tudja alkalmazni az egyéb tárgyakban szerzett tudását, minthogy minden tudománynak van etikai összefüggése. A tárgy interdiszciplináris jellege ellenére sem lehet azonban az értékelés meghatározó szempontja egy komplex ismeretanyag számonkérése. Az azonban elvárható, hogy a hivatkozások az egyéb szaktárgyak kritériumainak is megfeleljenek. Az ilyen jellegû tárgyi tévedések miatt pontok vonhatók le. Az esszé témáit a vizsgakövetelmények leírásában megadott témakörök alapján fogalmazza meg az országos vizsgaközpont. Egy feladatsorban legfeljebb három esszékérdés szerepelhet.

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes